CELEX: 32013R0740
Language: hr
Date: 2013-07-30 00:00:00
Title: Provedbena uredba Komisije (EU) br. 740/2013 оd 30. srpnja 2013. o odstupanjima od pravila o podrijetlu iz Priloga II. Sporazumu o trgovini između Europske unije i njezinih država članica, s jedne strane, i Kolumbije i Perua, s druge strane, koja se primjenjuju u okviru kvota za određene proizvode iz Kolumbije

31.7.2013   
            
            
               HR
            
            
               Službeni list Europske unije
            
            
               L 204/32
            
         PROVEDBENA UREDBA KOMISIJE (EU) br. 740/2013
   оd 30. srpnja 2013.
   o odstupanjima od pravila o podrijetlu iz Priloga II. Sporazumu o trgovini između Europske unije i njezinih država članica, s jedne strane, i Kolumbije i Perua, s druge strane, koja se primjenjuju u okviru kvota za određene proizvode iz Kolumbije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2012/735/EU od 31. svibnja 2012. o potpisivanju, u ime Unije, i privremene primjene Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (1), a posebno njezin članak 6.,
   budući da:
   
               (1)
            
            
               Odlukom 2012/735/EU Vijeće je, u ime Unije, odobrilo potpis Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (u daljnjem tekstu „Sporazum”). U skladu s Odlukom 2012/735/EU Sporazum treba primjenjivati privremeno do zaključivanja postupaka za njegovo sklapanje. Sporazum se privremeno primjenjuje od 1. kolovoza 2013.
            
         
               (2)
            
            
               Prilog II. Sporazumu odnosi se na definiciju pojma „proizvoda s podrijetlom” i načine upravne suradnje. Za određene proizvode, Dodatkom 2.A Prilogu predviđena su odstupanja od pravila o podrijetlu utvrđenih u tom Prilogu u okviru godišnjih kvota. Stoga je potrebno utvrditi uvjete primjene tih odstupanja za uvoze iz Kolumbije.
            
         
               (3)
            
            
               Carinskim bi kvotama utvrđenim u Dodatku 2.A Prilogu II. trebala upravljati Komisija prema načelu „tko prvi dođe, prvi biva poslužen” u skladu s Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (2).
            
         
               (4)
            
            
               Za stjecanje koristi od prava na carinske koncesije potrebno je carinskim tijelima dostaviti odgovarajući dokaz o podrijetlu, kako je utvrđeno Sporazumom.
            
         
               (5)
            
            
               S obzirom na to da Sporazum stupa na snagu od 1. kolovoza 2013., ova se Uredba treba primjenjivati od istog datuma.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Pravila o podrijetlu utvrđena u Dodatku 2.A Prilogu II. Sporazumu o trgovini između Europske unije i njezinih država članica, s jedne strane, i Kolumbije i Perua, s druge strane (u daljnjem tekstu „Sporazum”), primjenjuju se u okviru kvota utvrđenih u Prilogu toj Uredbi.
   Članak 2.
   Za korištenje odstupanja iz članka 1. uz proizvode navedene u Prilogu 1. potrebno je priložiti dokaz o podrijetlu kako je utvrđeno u Prilogu II. Sporazumu.
   Članak 3.
   Kvotama navedenima u Prilogu upravlja Komisija u skladu s odredbama članka 308.a do 308.c Uredbe (EEZ) br. 2454/93.
   Članak 4.
   Ova Uredba stupa na snagu trećeg dana od dana objave u Službenom listu Europske unije.
   
   Primjenjuje se od 1. kolovoza 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 21.12.2012., str. 1.
   
      (2)  SL L 253, 11.10.1993., str. 1.
   
      PRILOG
      
         Kolumbija
      
      Neovisno o pravilima za tumačenje kombinirane nomenklature, tekst opisa proizvoda treba uzeti samo kao naznaku s obzirom na to da je povlašteni režim, u okviru ovog Priloga, utvrđen oznakama KN kakve su bile na snazi u vrijeme prihvaćanja ove Uredbe.
      
                  Redni br.
               
               
                  Oznaka KN
               
               
                  Opis robe
               
               
                  Kvotno razdoblje
               
               
                  Opseg godišnje kvote
                  (u tonama neto mase ako nije navedeno drukčije)
               
            
                  09.7140
               
               
                  3920
               
               
                  Ostale ploče, listovi, filmovi, folije i vrpce, od plastičnih masa, necelularne strukture i što nisu ojačane, laminirane, s podlogom niti na sličan način kombinirane s drugim materijalima
               
               
                  od 1. kolovoza do 31. srpnja
               
               
                  15 000
               
            
                  09.7141
               
               
                  6108 22 00
               
               
                  Donje rublje i gaćice za žene i djevojčice, pleteni ili kačkani, od umjetnih vlakana
               
               
                  od 1. kolovoza do 31. srpnja
               
               
                  200
               
            
                  09.7142
               
               
                  6112 31
               
               
                  Kupaće gaće za muškarce ili dječake, pletene ili kačkane, od sintetičkih vlakana
               
               
                  od 1. kolovoza do 31. srpnja
               
               
                  25
               
            
                  09.7143
               
               
                  6112 41
               
               
                  Kupaće gaćice i kupaći kostimi za žene i djevojčice, pleteni ili kačkani
               
               
                  od 1. kolovoza do 31. srpnja
               
               
                  100
               
            
                  09.7144
               
               
                  6115 10
               
               
                  Gradirane stezne čarape (na primjer, čarape za vene), pletene ili kačkane
               
               
                  od 1. kolovoza do 31. srpnja
               
               
                  25
               
            
                  09.7145
               
               
                  6115 21 00
               
               
                  Ostale čarape s gaćicama i čarape s gaćicama bez stopala, od sintetičkih vlakana, finoće pojedinačne niti manje od 67 deciteksa, pletene ili kačkane
               
               
                  od 1. kolovoza do 31. srpnja
               
               
                  40
               
            
                  09.7146
               
               
                  6115 22 00
               
               
                  Ostale čarape s gaćicama i čarape s gaćicama bez stopala, od sintetičkih vlakana, finoće pojedinačne niti 67 deciteksa ili veće, pletene ili kačkane
               
               
                  od 1. kolovoza do 31. srpnja
               
               
                  15
               
            
                  09.7147
               
               
                  6115 30
               
               
                  Ostale ženske dugačke čarape ili dokoljenice, finoće pojedinačne niti manje od 67 deciteksa, pletene ili kačkane
               
               
                  od 1. kolovoza do 31. srpnja
               
               
                  25
               
            
                  09.7148
               
               
                  6115 96
               
               
                  Ostalo, od sintetičkih vlakana, pleteno ili kačkano
               
               
                  od 1. kolovoza do 31. srpnja
               
               
                  175
               
            
                  09.7161
               
               
                  7321
               
               
                  Peći za grijanje prostorija, štednjaci (uključujući i one s pomoćnim kotlom za centralno grijanje), rešetkasta ognjišta, roštilji, žeravnice, plinska kuhala, grijala za održavanje topline hrane i slični neelektrični kućanski aparati te njihovi dijelovi, od željeza ili čelika
               
               
                  od 1. kolovoza do 31. srpnja
               
               
                  20 000 elemenata
               
            
                  09.7162
               
               
                  7323
               
               
                  Stolni, kuhinjski i ostali kućanski proizvodi te njihovi dijelovi, od željeza ili čelika; željezna ili čelična vuna; jastučići, rukavice i slični proizvodi, za ribanje ili poliranje posuđa, od željeza ili čelika
               
               
                  od 1. kolovoza do 31. srpnja
               
               
                  50 000
               
            
                  09.7163
               
               
                  7325
               
               
                  Ostali lijevani proizvodi od željeza ili čelika
               
               
                  od 1. kolovoza do 31. srpnja
               
               
                  50 000